kardosdrur/scandi-wiki huggingface dataset:
Rigsdagsvalget i Finland 2019

Rigsdagsvalget i Finland 2019 blev afholdt den 14. april 2019. Alle 200 pladser i det finske parlament var på valg.

Socialdemokraterne blev valgets største parti med en snæver sejr over De Sande Finner. Med partiets daværende leder Antti Rinne i spidsen dannede Socialdemokraterne efterfølgende en koalitionsregering med Centerpartiet, Grønt Forbund, Venstreforbundet og Svensk Folkeparti, og Antti Rinne blev statsminister. Valgets store taber blev imidlertid Centerpartiet, der mistede 18 mandater.

Efter blot et halvt års regeringsførelse gik regeringen og statsministeren af grundet problemer om lønforhold i det finske postvæsen, Posti, hvor 700 medarbejdere blev flyttet til et datterselskab med anden overenskomst og dårligere løn. Rinne blev blandt andet beskyldt for at lyve om situationen, og situationen ledte til strejker i flere sektorer, og endte til sidst med, at regeringen gik af den 3. december 2019. Tidligere Transport- og Kommunikationsminister Sanna Marin trådte til som statsminister den 10. december 2019 og blev da med sine 34 år verdens yngste siddende regeringsleder.

Resultat 
Valgets store vinder blev Socialdemokraterne, da de gik 6 mandater op og med en snæver sejr over De Sande Finner fik mulighed for at danne en koalitionsregering. De Sande Finner, Samlingspartiet, Grønt Forbund og Venstreforbundet gik alle op i antal mandater i forhold til sidste valg mens Centerpartiet gik 18 mandater ned. Det nye parti Liike Nyt vandt 1 mandat.

Referencer 

Politiske valg i Finland
Politiske valg i 2019
Sebastian Ingrosso

Sebastian Carmine Ingrosso (født 20. april 1983) er en svensk/italiensk DJ og producer. Han er også medlem af Swedish House Mafia med vennerne Axwell og Steve Angello.

Eksterne henvisninger 
 

 

Dj's fra Sverige
Musikproducere fra Sverige
Swedish House Mafia
Axwell

Axel Christofer Hedfors (født 18. december 1977), bedre kendt som Axwell er en svensk DJ og producer. Han er også medlem af Swedish House Mafia med vennerne Sebastian Ingrosso og Steve Angello.

Eksterne henvisninger 

 

Dj's fra Sverige
Musikproducere fra Sverige
Swedish House Mafia
Viksbåten

Viksbåten eller Viksbåden er et skibsvrag af et skib på knap 10 m fra 1000-tallet, som blev fundet under en drængravning i 1898 ved Söderby-Karls socken i Uppland i Sverige. Der er fremstillet en rekonstruktion af båden, Tälja, i 1996-98.

Fundet 
Skibsdelene blev fundet af bonden Erik Ersson i Viks by. De kom til at indgå i Söderby-Karls Fornminnes- och Hembygdsförenings samling på Erikskulle museum.

Konstruktion 
Skibet er 9,6 m langt, 2,2 m bredt og omkring 54 cm fra køl til ræling. Store del af skibet er bevaret: køl, stævn, bordgang og spanter. Den er dendrokronologisk dateret til midten af 1000-tallet af Alf Bråthen. Der har været seks par årer. Der er mærker efter en mast.

Se også 
Svenske skibsvrag

Referencer 

Litteratur 
 Larsson, G., 2000. The reconstruction of the Viksboat. Proceedings of the Eight International Symposium on Boat and Ship Archaeology. Gdansk 1998.
 2007. Ship and Society. Maritime Ideology in Late Iron Age Sweden. Aun 37. Uppsala University, Department of Archaeology and Ancient History.

Eksterne henvisninger 
 Erikskulle hjemmeside
 Viksbåten

Skibe fra vikingetiden
Skibsvrag i Sverige
Arkæologiske fund fra Sverige
Museumsskibe
Mesterskabsserien 1932-33

Mesterskabsserien 1932-33 var den 20. sæson om Danmarksmesterskabet i fodbold for herrer organiseret af DBU. Mesterskabet blev for tredje gang vundet af BK Frem. 

AGF førte halvvejs i turneringen og sluttede nummer tre, den hidtil bedste placering i Danmarksturneringen for et hold fra provinsen. Den 4. september 1932 vandt AaB med 6-2 over AB i Københavns Idrætspark. . Det var første gang, at et hold fra provinsen vandt i København over en af de fem store københavnske klubber (KB, Frem, B 93, AB og B 1903) i en turneringskamp. B 93, der vandt tre mesterskaber fra 1927 til 1930, skuffede ved kun at blive nummer otte. OB rykkede ned efter at have tabt alle holdets ni kampe og blev erstattet af Skovshoved IF, der slog B 1908 i kvalifikationen til Mesterskabsserien.

Mesterskabsserien 

Oprykker:  Skovshoved IF

Kilder 

Fodboldturneringer i Danmark
Jesús Torres

Jesús Torres (født 15. juli 1965 i Zaragoza, Spanien) er en spansk komponist og violinist.

Torres startede med violin undervisning som barn, og kom senere på Det Kongelige Musikkonservatorium i Madrid, og fik samtidig privat undervisning i komposition hos Francisco Guerrero. Han har skrevet en symfoni, orkesterværker, kammermusik, koncertmusik, vokalmusik etc. Han har modtaget flere musikpriser som feks SGAE i Madrid (1992), og National Music Award (2012).

Udvalgte værker 

 Symfoni (2005) - for orkester
 Klaverkoncert (1994-95) - for klaver og orkester
 Partita (1998) - for kammerorkester
 Sats (2004) - for orkester

Eksterne henvisninger 
 om Jesús Torres på www.musicweb-international.com 

Komponister fra Spanien
Violinister
Jesús Rueda

Jesús Rueda Azcuaga (født 30. maj 1961 i Madrid, Spanien) er en spansk komponist, pianist, professor og lærer.

Rueda studerede komposition og klaver på Det Kongelige Musikkonservatorium i Madrid hos bl.a. Joaquin Soriano og Luis de Pablo.
Han tog senere på kompositionkurser med bl.a. Luigi Nono i Italien. Han har skrevet tre symfonier, orkesterværker, kammermusik, opera, elektronisk musik, vokalmusik, solostykker for mange instrumenter etc. Rueda er professor og lærer i komposition på Det Kongelige Musikkonservatorium i Zaragoza.

Udvalgte værker 

 Symfoni nr. 1 "Labyrint" (2000) - for orkester
 Symfoni nr. 2 "Om grænsen" (2002-03)- for orkester
 Symfoni nr. 3 "Lys" (2004-07) - for orkester
 Kammerkoncert nr. 1-3 (1990-2001) - for blandede ensembler

Eksterne henvisninger 
 om Jesús Rueda på www.musicweb-international.com 

Komponister fra Spanien
Pianister fra Spanien
Professorer
Lærere
Nathalie Björn

Gun Nathalie Björn (født 4. maj 1997) er en kvindelig svensk fodboldspiller, der spiller som forsvar for FC Rosengård i Damallsvenskan og Sveriges kvindefodboldlandshold.

Hun var med til at vinde bronze ved VM 2019 i Frankrig, efter sejr over  i bronzekampen.

Meritter 
 2013: Sølv - U/17-EM i fodbold for piger 2013 
 2015: Guld - U/19-EM i fodbold for kvinder 2015 
 2019: Bronze - VM i fodbold for kvinder 2019
 2019: Guld - Damallsvenskan 2019

Referencer

Eksterne henvisninger 
 
 

Kvindelige fodboldspillere fra Sverige
Fodboldspillere fra FC Rosengård
Olympiske medaljevindere i fodbold
Medaljevindere fra Sverige ved sommer-OL 2020
Olympiske sølvmedaljevindere fra Sverige
Fodboldspillere ved sommer-OL 2020
Deltagere for Sverige ved sommer-OL 2020
Alfonso Romero Asenjo

Alfonso Romero Asenjo (født 16. marts 1957 i Bilbao, Spanien) er en spansk komponist, pianist, lærer og dirigent. 

Asenjo studerede klaver og komposition på Musikkonservatoriet i Bilbao og på Musikkonservatoriet i Seville, hos bl.a. Manuel Castillo og Pilar Balbao. Han har skrevet tre symfonier, orkesterværker, kammermusik, koncertmusik, filmmusik etc.
Asenjo underviste som professor i komposition på Cornell Universitetet. Han studerede også direktion på Universitetet i Californien i Los Angeles. Han har ligeledes en PhD i musik på Det Spanske Musikakademi.

Udvalgte værker 

 Symfoni nr. 1 (1999) - for orkester
 Symfoni nr. 2 (2002) - for orkester
 Symfoni nr. 3 (2014) - for strygeorkester

Eksterne henvisninger
   om Alfonso Romero Asenjo på www.musicweb-international.com 
   om Alfonso Romero Asenjo på www.naxos.com

Komponister fra Spanien
Pianister fra Spanien
Lærere
Dirigenter fra Spanien
Malin Levenstad

Malin Levenstad (født 13. september 1988) er en kvindelig svensk fodboldspiller, der spiller som forsvar for FC Rosengård i Damallsvenskan og tidligere Sveriges kvindefodboldlandshold, til 2013.

I november 2013, skiftede Levenstad, fra mestrene hos LdB FC Malmö til leje i hovedstadklubben AIK Fotball Damer, i den første halvdel af sæsonen 2014. Levenstad stoppede 2014, hendes aktive karriere og blev i November 2019, ny assistenttræner for  FC Rosengård. 

Hun genoptog hendes karriere i Februar 2019, hvor hun siden har optrådt for FC Rosengård.

Privatliv 
Efter hendes karrierestop flyttede Levenstad til Frankrig, hvor hun dannede par Caroline Seger.

Referencer

Eksterne henvisninger 
 
 

Kvindelige fodboldspillere fra Sverige
Fodboldspillere fra FC Rosengård
Johanna Rytting Kaneryd

Anna Johanna Rytting Kaneryd (født 12. februar 1997) er en kvindelig svensk fodboldspiller, der spiller som midtbane for FC Rosengård i Damallsvenskan og tidligere Sveriges U/23-kvindefodboldlandshold, til 2016.

Hun startede hendes første år for Forsby FF, indtil hun skiftede til topklubben Tyresö FF, hvor hun også sølv ved Champions League i 2014. I Juni 2014 skiftede hun til Älta IF, gældende for 1,5 år.

Hun har siden 2018, spillet for topklubben FC Rosengård i Damallsvenskan, med hvem hun forlængede sin kontrakt med, til 2021.

Referencer

Eksterne henvisninger 
 

Kvindelige fodboldspillere fra Sverige
Fodboldspillere fra FC Rosengård
Fiona Brown

Fiona Alison Brown (født 31. marts 1995) er en kvindelig skotsk fodboldspiller, der spiller som angreb for FC Rosengård i Damallsvenskan og Skotlands kvindefodboldlandshold, til 2015.

Hun har tidligere spillet for skotske Celtic F.C. og Glasgow City F.C., samt svenske Eskilstuna United DFF. Siden November 2017, har hun optrådt for topklubben FC Rosengård.

Statistik

Landsholdsmål

Referencer

Eksterne henvisninger 
 
 

Kvindelige fodboldspillere fra Skotland
Kvindelige fodboldlandsholdsspillere fra Skotland
Fodboldspillere fra FC Rosengård
Fodboldspillere fra Glasgow City F.C.
María Teresa Prieto

Maria Teresa Prieto (født 1896 i Oviedo, Spanien - død 24. januar 1982 i Mexico City, Mexico) var en spansk/mexicansk komponist og pianist.

Prieto studerede klaver og kompostion på Musikkonservatoriet i Madrid. Grundet den spanske borgerkrig, flyttede hun til Mexico (1937), og boede hos sin broder. Hun tog timer i komposition hos Carlos Chavez og Manuel Ponce. Studerede senere i USA, på Mills Universitet i Oakland, Californien hos Darius Milhaud. Prieto har skrevet 3 symfonier, orkesterværker, kammermusik, balletmusik, symfoniske digtninge, instrumentalværker for mange instrumenter etc. Hun slog sig ned i Mexico, og vendte aldrig tilbage til Spanien igen.

Udvalgte værker 

 Symfoni nr. 1 "Asturisk" (1942) - for orkester
 Symfoni nr. 2 "Lille Symfoni" (1945) - for orkester
 Symfoni nr. 3 "Første dans" (1961) - for orkester
 "Symfonisk indtryk" - (1940) - for klaver og orkester

Eksterne henvisninger 
 om Maria Teresa Prieto på www.musicweb-international.com 

Komponister fra Spanien
Komponister fra Mexico
Pianister fra Spanien
Beata Kollmats

Beata Kollmats (født 6. juli 1992) er en kvindelig svensk fodboldspiller, der spiller som forsvar og anfører for Kopparbergs/Göteborg FC i Damallsvenskan.

Hun har siden 2011 spillet for Kopparbergs/Göteborg FC, hvor hun igennem tiden har vundet den svenske pokalturnering i 2012 og Super Cup'en i 2013.

Meritter 

 Vinder, Svenska Cupen, 2011-12
 Vinder, Super Cup, 2013

Referencer

Eksterne henvisninger 
 * 

Kvindelige fodboldspillere fra Sverige
Fodboldspillere fra Kopparbergs/Göteborg FC
Ellingsøyfjorden

Ellingsøyfjorden er en fjord i kommunene Ålesund og den tidligere Skodje på Sunnmøre. Den ligger på nordsiden af Nørvøya, hvor selve byen Ålesund ligger, og Oksnøya og syd for Ellingsøya, som den er opkaldt efter, og går 24 kilometer mod øst til Skodjevika. Medregnet Skodjevika er fjorden 29 kilometer lang.

Fjorden har indløb i vest mellem Kverve på Ellingsøya og Verpinsvika i Ålesund by. Vest for indløbet ligger Valderhaugfjorden. Øst for Ellingsøya ligger Taftesund hvor Fylkesvej 107 krydser sundet via Taftasundsbroen. På nordsiden af Taftesund ligger Grytafjorden. Mellem Ellingsøyfjorden og Skodjevika krydser de to Skodjebroerne fjorden. Fra Skodjevika går det trange sund mod syd  til Storfjorden. Fjorden er mellem en og to kilometer bred og på det dybeste er den 113 meter. 

I Ellingsøyfjorden ligger flere tidligere beboede øer og holme. Fra vest mod øst ligger Svinøya, Litje-Kalvøya, Vikholmen, Langøya, Bjørgeholmen, Dyrøya og Vemøya. 

Havnen i Ålesund, Gangstøvika, ligger ved Ellingsøyfjorden. Områderne ved havnen og ved Flatholmen er stærkt forurenet.

Ellingsøytunnelen er en 3.500 meter lang tunnel under fjorden, mellem Ålesund og Ellingsøya. Længere mod øst kan man krydse fjorden over Straumsbroen.

Kilder og henvisninger 

Fjorde i Møre og Romsdal
Ålesund
Svenska Cupen (kvinder)

Svenska Cupen damer er Svenska Fotbollförbundets landsdækkende pokalturnering for kvindeklubhold. Turneringen er afviklet årligt siden 1981, og der kåres hver sæson en pokalmester.

Kopparbergs/Göteborg FC er forsvarende mester, pr. 2019.

Pokalsæsonen 2019-20 blev afblæst, grundet Coronaviruspandemien i 2019-2020. De resterende kampe blev aflyst, samt ingen pokalvinder.

Vindere

Referencer

Eksterne henvisninger 
 Hjemmeside hos Svenska Fotbollförbundet
 Turneringen hos women.soccerway.com

Noter 

Nationale pokalturneringer i fodbold
Etableret i 1981
Kvindefodbold i Sverige
Helmut Rosenvald

Helmut Rosenvald (født 22. februar 1929 i Tallinn, Estland, død 29. juli 2020) var en estisk komponist og violinist.

Rosenvald studerede komposition og violin på Tallin Musikkonservatorium hos Rudolf Palm og Villem Kapp.
Han har skrevet 16 symfonier, 2 sinfoniettaer, orkesterværker, kammermusik, vokalmusik, korværker etc.
Rosenvald var ansat som violinist hos det Nationale Estiske Symfoniorkester i næsten 30 år. Det meste af hans musik er for orkester og strygerinstrumenter.

Udvalgte værker 
 1-9 Symfoni (1964-1979) – for orkester
 Kammersymfoni nr. 1 (1972) – for cello og strygere
 Klassisk Symfoni (1977) – for strygere og pauker
 Kammersymfoni nr. 2 (1979) – for cello og kammerorkester
 Simpel Symfoni (1980) – for orkester
 Sinfonia Breve (1984) – for orkester
 Symfoni fra Året (1987) – for orkester
 2 Sinfoniettaer (1974-1981) – for strygeorkester

Kildeangivelser

Eksterne henvisninger 
 om Helmut Rosenvald på www.musicweb-international.com

Komponister fra Estland
Violinister
Jāzeps Mediņš

Jazeps Medins (født 13. juni 1877 i Kaunas, Litauen, død 12. juni 1947 i Riga, Letland) var en lettisk komponist, lærer, rektor og dirigent.

Medins studerede komposition og direktion på Musikkonservatoriet i Riga, og blev senere lærer i komposition og direktion og med tiden rektor på samme institution. Han har skrevet 3 symfonier, orkesterværker, koncertmusik, symfoniske digtninge, suiter, kammermusik, operaer, kantater, vokalmusik, solo stykker for mange instrumenter etc. Han dirigerede mange symfoniorkestere i Letland og det daværende USSR (i dag Rusland). Han er bror til komponisterne Janis Medins og Jekabs Medins.

Udvalgte værker 

 Symfoni nr. 1 (1922) - for orkester
 Symfoni nr. 2 "Forår" (1937) - for orkester
 Symfoni nr. 3 (1941) - for orkester
 Violinkoncert (?) - for violin og orkester
 Cellokoncert (?) - for cello og orkester
 "Hjemmehørende Landskab" (?) - for orkester

Eksterne henvisninger 
 om Jazeps Medins på www.musicweb-international.com

Komponister fra Letland
Dirigenter fra Letland
Lærere
Rektorer
Jānis Mediņš

Janis Medins (født 9. oktober 1890 i Riga, Letland, død 4. marts 1966 i Stockholm, Sverige) var en lettisk komponist, violinist, cellist, rektor og dirigent.

Medins studerede violin, cello, klaver og komposition på Musikkonservatoriet i Riga. Han har skrevet orkesterværker, balletmusik, koncertmusik, kammermusik, korværker, vokalmusik, operaer, suiter, etc. Medins var chefdirigent for det Lettiske Radio Symfoniorkester (1928-1944), og blev kompositionslærer og rektor på Musikkonservatoriet i Riga (1909). Han er bror til komponisterne Jazeps Medins og Jekab Medins. Medins flyttede til Stockholm (1948), hvor han levede til sin død som freelance komponist.

Udvalgte værker 

 Klaverkoncert - for klaver og orkester
 Violinkoncert - for violin og orkester
 Flammer og Nat - opera
 2 Cellokoncerter - for cello og orkester

Eksterne henvisninger 
 om Janis Medins

Komponister fra Letland
Dirigenter fra Letland
Violinister fra Letland
Cellister
Rektorer
Lærere
Oshiwambo

Oversat fra engelsk-Ovambo-sproget Oshiwambo er en dialektklynge, der tales af Ovambo-folket i det sydlige Angola og det nordlige Namibia, hvoraf de skriftlige standarder er Kwanyama og Ndonga. Det oprindelige navn på sproget er Oshiwambo, der også bruges specifikt til Kwanyama- og Ndonga-dialekterne.

Sprog i Afrika
Björkebåten

Björkebåten eller björkebåden er en båd fra jernalderen, som blev fundet i landsbyen Björke i Gävle kommun, Sverige i 1947 under rensning af en kanal. Båden er dateret til omkring år 400 baseret på kulstof 14-datering. Tidligere var den dateret til mellem år 100-200, hvilket gjorden den til Sveriges ældste båd.

Båden er 7,22 m og har en bredde på 1,24 m, o gden er fremstillet af stammen fra et lindetræ. Den betragtes som en stammebåd, men den sider er forhøjet med en bordgang af fyr. Den øvre bordgang er lavet som klinkbygning, og den går fra stævn til stævn. Borden er fastgjort med søm af jern, som er nittet på undersiden. Fartøjet har haft seks spanter af grangrene. Der blev fundet en 67 kg tung sten placeret inde i båden, som har fungeret som ballast. 

Björkebåten er sandsynligvis blevet ført frem med årer, eftersom der er spor af årehuller..

Båden er udstillet på Gävleborgs Länsmuseum.

Se også 
Svenske skibsvrag

Referencer 

Litteratur
 Allmogebåtar Alvar Zacke Magnus Hägg 1973.
 Båtar Albert Eskeröd 1970.

Eksterne henvisninger 
 Länsmuseet Gävleborg 

Skibsvrag i Sverige
Arkæologiske fund fra Sverige
Oldsager fra skandinavisk jernalder
Zikavirus

Zikavirus, ZIKV, er en virus i virusslægten Flavivirus i virusfamilien Flaviviridae. Zikavirus forårsager
Zikafeber og kan forårsage misdannelser og skader på centralnervesystemet.
Zikafeber er en zoonose, der overføres til mennesker af myggearten Aedes, men da Zikavirus er fundet i blod, sæd, urin, spyt og brystmælk fra smittede personer, kan Zikavirus også overføres mellem mennesker.

Zikavirus er nært beslægtet med Denguevirus.

Generelt 

Zikavirus har en ydre membrankappe og en indre kapsid ((proteinkappe)) og et genom af +ssRNA på 10 200 til 10 800 nukleotider der koder for 10 proteiner.

I elektronmikroskop viser Zikavirus sig som en partikel på størrelse mellem 30 og 50 nm.

Den nyeste molekylærbiologiske teknik CRISPR er sat ind for at bekæmpe Zikavirus.

Genom 

Zikavirus’ genom er af +ssRNA, dvs. positivt polariseret enkeltstrænget RNA, med mellem 10 254 og 10 272 nukleotider, der direkte fungerer som mRNA, der oversættes til et langt polyprotein, der spaltes til 10 proteiner.

Proteiner 

De 10 proteiner bliver syntetiseret som et langt polyprotein, der spaltes til 10 proteiner:

Tre strukturproteiner
 Capsidprotein, C-protein 
 Pre-membrane/membraneprotein, prM/M
 Envelope protein, E-protein, glykoprotein, fungerer som fusionsprotein 

Syv non-strukturelle proteiner 
 NS1, ENS1
 NS2A
 NS2B
 NS3
 NS4A
 NS4B
 NS5, et multifunktionelt enzym med flere aktiviteter (RNA-dependent RNA polymerase (RdRP), methyltransferase og capping).

Desuden indeholder genomet tre uoversatte sekvenser, CS1, CS2 og CS3, der har betydning for stabiliteten og funktionen af genomet.

Receptorer for Zikavirus 

Receptorer på værtsorganismens hudceller og nerveceller binder Zikavirus:
 AXL
 DC-SIGN
 Tyro3/Tim-1

Se også 

 Coronavirus
 RNA-vaccine

Henvisninger 

Vira
AR-15

En AR-15 riffel er en let halvautomatisk riffel baseret på ArmaLite AR-15-design. ArmaLite solgte patentet og varemærkerne til Colt's Manufacturing Company i 1959. Efter Colts patenter udløb i 1977 bevarede Colt varemærket og er den eksklusive ejer af betegnelsen "AR-15".

Kilder og henvisninger

Automatrifler
Vicky Bruce

Victoria "Vicky" Frances Bruce (født 31. maj 1994) er en kvindelig amerikansk fodboldspiller, der spiller midtbane for tyske SC Sand i Frauen-Bundesliga.

Hun har tidligere spillet for skotske Rangers W.F.C., islandske Fimleikafélag Hafnarfjarðar, cypriotiske Apollon Limassol, svenske Morön BK. Hun skiftede i januar 2020 til danske Fortuna Hjørring, indtil skiftet til Bundesligaen.

Referencer

Eksterne henvisninger 
  

Kvindelige fodboldspillere fra USA
Fodboldspillere fra Fortuna Hjørring
Kvindelige fodboldspillere i Elitedivisionen fra USA
Bormangel

Bormangel kan henvise til:
 Bormangel hos planter, næringsmangel blandt planter
 Bormangel hos dyr, næringsmangel blandt dyr
Calciummangel

Calciummangel kan henvise til:

Calciummangel hos planter, en plantesygdom
Hypocalcæmi, lavt calciumindhold i blodet hos mennesker
Kaliummangel

Kaliummangel har flere betydninger:

 Kaliummangel hos planter, en plantesygdom
 Kaliummangel hos mennesker, kendt som hypokaliæmi
Patricia af Connaught, lady Ramsay

Prinsesse Patricia af Connaught, lady Ramsay (født Victoria Patricia Helena Elizabeth 17. marts 1886, død 12. januar 1974) var en britisk prinsesse, der kom i familie med de svenske, danske og græske kongehuse.

Forfædre 
Prinsesse Patricia var det yngste barn af Arthur af Connaught, der var den 1. hertug af Connaught og Strathearn og Louise Margarete af Preussen. Hun var sønnedatter af dronning Victoria af Storbritannien og Prins Albert af Sachsen-Coburg og Gotha. 
Prinsesse Patricia var også datterdatter af Maria Anna af Anhalt-Dessau og generalfeltmarskalk Frederik Karl af Preussen.

Prinsesse Patricia havde en bror og en søster.

Slægtninge i Sverige, Danmark, Berleburg og Grækenland 
Margareta af Connaught, der var Prinsesse Patricia’s storesøster, blev svensk kronprinsesse. Margareta var gift med kronprins Gustav Adolf af Sverige (den senere kong Gustav 6. Adolf af Sverige). Margareta og Gustav Adolf fik fem børn, deriblandt Arveprins Gustav Adolf af Sverige og dronning Ingrid af Danmark.

Arveprins Gustav Adolf blev far til kong Carl 16. Gustav af Sverige, farfar til Kronprinsesse Victoria af Sverige og oldefar til Prinsesse Estelle af Sverige. 

Dronning Ingrid af Danmark var gift med kong Frederik 9. af Danmark. De blev forældre til dronning Margrethe 2. af Danmark (gift med prins Henrik), Prinsesse Benedikte (gift med prins Richard af Berleburg) og Dronning Anne-Marie (gift med kong Konstantin 2. af Grækenland).

Efterkommere 
Prinsesse Patricia var gift med admiral sir Alexander Robert Maule Ramsay (en søn af John Ramsay, 13. jarl of Dalhousie).

De blev forældre til Alexander Ramsay af Mar, der blev gift med Flora Fraser, 21. lady Saltoun (født 1930). Flora Fraser var medlem af det britiske overhus i 1979–2014.

Prinsesse Patricia og Alexander Ramsay fik tre sønnedøtre. Den ældste den ærede Katharine Fraser, mistress af Saltoun (født 1957) er arving til titlen som den 22. lady Saltoun. Hendes yngre søstre er de ærede Alice Elizabeth Margaret Ramsay (født 1961) og Elizabeth Alexandra Mary Ramsay (født 1963).

 

Huset Windsor
Prinsesser fra Storbritannien
Adel fra Skotland
Malere fra England
Malere fra Skotland
Briter i 1800-tallet
Briter i 1900-tallet
Galtabäcksskeppet

Galtabäcksskeppet eller Galtabäcksskibet er et arkæologisk fund, som består af resterne fra et vikingeskib, som blev fundet i 1928 i Galtabäck i Halland i Sverige. Der blev fundet andre rester af endnu et vikingeskib, som blev dateret til slutningen af 1000-tallet eller begyndelsen af 1100-tallet ved hjælp af kulstof 14-datering.

Siden 2008 har kølen fra Galtabäck I været udstillet på Båtmuseet i Galtabäcks hamn.

Der er blevet fremstillet en rekonstruktion af skibet, Galten, der er 14 m langt og 4 m bredt. Det blev bygget i begyndelsen af 2000-tallet.

Se også 
 Svenske skibsvrag

Referencer 

Skibsvrag i Sverige
Genstande fra middelalderen fra Sverige
Skibe fra vikingetiden